De 3 dage i Nord udgør en selvstændig CAMPIONE CUP, hvor der efter hvert løb uddeles førertrøje i hver løbsklasse. I den samlede CAMPIONE CUP er der pengepræmier til de tre første. Præmierne uddeles i forbindelse med præmieceremonien ved CAMPIONE Cuppens tredje afdeling i Aalborg mandag, men inden da er der løb lørdag i Bjergby og søndag i Hanstholm. Vigtig dag for Cykle Klubben Hjørring Bestyrelsesformand for Cykle Klubben Hjørring, Jens Rømer, er glad for, at påskens første løbsdag nu er skudt i gang. - Juniorerne er nu blevet sendt afsted i deres cykelløb, og det er forløbet godt. Da TV2 Nord taler med bestyrelsesformanden, er han selv med ude og sørge for, at der er styr på dagens arrangement ved at stå i et vejkryds og holde styr på trafikken og de forbipasserende ryttere. - Vi arrangerer først og fremmest det her for at gøre opmærksom på vores klub og tjene nogle penge hjem til klubben. Vi er også en licensklub, og det betyder, vi er forpligtet til at være løbsarrangør, siger Jens Rømer. Selve arrangementet er et af de største af sin slags på den danske amatørcykelscene, og det kræver et stort bagland, for at arrangementet kan lade sig gøre. - Der er i alt 680 cykelryttere tilmeldt, som er fordelt på 21 løbsklasser. Derfor er vi glade for, at der i dag er 100 frivillige med til at sørge for, løbet kan lade sig gøre.

Opsummering:
Cykle Clubben Hjørring, CCH, byder velkommen til 3 DAGE I NORD og CAMPIONE CUP fra og med i dag, lørdag, og to dage frem. Tre nordjyske cykelklubber står på skift for afviklingen af løbene i påsken.